Navi Pillay

**Navanethem** "**Navi**" **Pillay** (bɛ dɔɣi o silimin goli  23 September 1941) nyɛla South Africa alikaale nira ŋun daa nyɛ United Nations High Commissioner for Human Rights yuuni 2008 hali 2014. South Africa nira ŋun yina Indian Tamil,  Pillay n-daa nyɛ paɣa tuuli ŋun pa gbaŋ piɛlli ka nyɛ High Court of South Africa jaaji. O daa lahi lee jaaji n-ti tiŋduya bibiɛri kootu ni zuɣulana zaŋ n-ti International Criminal Tribunal for Rwanda. O yuma anahi Her four-year term as High Commissioner for Human Rights began on 1 September 2008 and was extended an additional two years in 2012. Silimin goli September 2014 Prince Zeid bin Ra'ad daa deei bihipiriba ŋɔ n-lee High Commissioner for Human Rights. Silimin goli  April 2015, Pillay daa lee komiishina ŋun pahiri pia-ni-ayobu zaŋ n-ti International Commission Against the Death Penalty. O lahi nyɛla kpeen’ so bɛ ni lihiri kpeen pishi-ni-anu puuni ban be laɣingu yuli booni “Information and Democracy Commission” ka  Reporters Without Borders yooi li.

Bɛ dɔɣi la Pillay  Durban, South Africa ka o lahi zooi dini, ka daa chaŋ University of Natal, n-ti deei shɛhirili gbaŋ din nya “Bachelor of Arts” yuuni 1963 ni din nyɛ “Bachelor of Law”  mi yuuni 1965. Univɛsiti nyaaŋa, Pillay daa nyɛla ŋun lahi pili alikaale tali yaɣi shɛli bohimbu ka daa be bibiɛtali looya, N.T. Nicker sani, apartheid. Yuuni 1967, Pillay daa yooi o dahalali alikaale duu ka lee tuuli paɣa ŋun niŋ lala beni ŋɔ Natal. Yuuni 1981, Pillay daa nyɛ soli chaŋ silimin tiŋduli karim zɔŋ karli yuli booni Harvard University.  N-daa naai li ka deei alikaale shɛhirili gbaŋ din nyɛ “Master of Law”. Yuuni 1988, o daa naai bohimbu ka karim siɣisi Harvard Law School ka deei shɛhirili gbaŋ din nyɛ “Doctorate of Jurisprudence”.

Pillay daa nyɛla South Africa  Judicial Service Commission ni piigi so niŋ High Court yuuni 1995. Di ni daa niŋ ka saha ti naara, adaalichi  minisita Abdullah Omar mini tiŋgbani zuɣulana Mandela daa daŋ o yuli ti ni be piigi o U.N. Security Council ni jaaji ŋun yɛn pahi laɣingu yuli booni “U.N. International Criminal Tribunal for Rwanda” (ICTR) yuuni 1995. Yuuni 1999 mini 2003 sunsuuni, Pillay daa nyɛla ŋun tumdi ICTR  ka bɛ daa piigi o zuɣulana jaaji. Yuuni 2003, paatinima nangban yini laɣingu zaŋ n-ti Rome Statue din nyɛ ICC la daa piigi o jaaji niŋ tiŋduya bibiɛhi kootu ka o daa lahi nyɛ ŋun be Appeals Chamber hali ni yuuni 2008. Yuuni 2008, gbaŋ ŋmari kpɛma Ban Ki Moon daa piigi Pillay ka U.N. General Assembly daa saɣiti ni o lee U.N. kpɛma zaŋ n-ti salinima yiko.

Saha ŋɔ, ŋuni n-nyɛ jaaji zaŋ n-ti International Court of Justice on ''The'' ''Gambia v Myanmar''*.* Yaɣa, ŋuni n-nyɛ daanbolo ti U.N. zangama tiŋduya komiisa din vihiri yaɣa shɛli Palestine nim’ ni be, zuɣulana zaŋ n-ti tiŋduya komiisa kum tibdarigibu din be Madrid, zuɣulana zaŋ n-ti kansili din saɣisiri International Nuremberg Principles Academy, ni daanbolo zaŋ n-ti Quasi-Judicial Inquiry into Detention in the Democratic People's Republic of Korea.

## Background
### Piligu biɛhigu

Ban daa dɔɣi Navanetham Nadoo n-nyɛ Narrainsamy Nadoo mini Santhama Nadoo, yuuni 1941,  Durban, Natal Province, Union of South Africa, Indian Tamil descent. O yaanim’ nyɛla ban yina India, ka daa nyɛ ban kana tuma tumbu South Africa shigiri fagtiri din be Natal yuma 1890 saha. O lanba ŋɔ daa nyɛla ban daŋ amiliya niŋbu. Bɛ dɔɣi la bihi anii, ka ŋun pahiri bihi anu ni n-nyɛ Pillay. Narriansamy daa nyɛla loori duroba ka daa lahi tumdi tuun’ shɛŋa dabam ka mani bato tali, ni di guli yihiri bela bela na tabiri sɔŋdi o dundɔŋ ka Santhama mi daa maandi yiŋa. Bɛ niriba ayi ŋɔ daa nyɛla ban wumsi bɛ bihi ŋɔ Hindu taɣada, din yɛn bo biɛhi viɛnyɛli niŋ bidibsi ŋɔ mini bipuɣinsi ŋɔ ni bɛ dundɔŋ maa ni. Di ni daa niŋ ka Pillay bipuɣintaba guli be nimmohi kuni dobba, o lanba ŋɔ daa niŋ nimmohi ni shee ka Pillay mini o tuzobihi ban gba nyɛ paɣaba ŋɔ chaŋ shikuru ka ka mani bɛ tuzodobba maa. Lala saha maa, bihi daa be South Africa gari bi’ shɛba ban shikuruti ni. Di ni daa niŋ ka Pillay ma mali zaɣa ni bɛ shikuru chandi ni, o daa naan tooi kuli pe foli waɣanli ni o zaŋ o bikura dɔɣiri dabsiri gbana sabi o bihi ban na pɔra shikuru. Laɣiri kalinsi zuɣu, Santhama Pillay daa naan tooi zaŋ gbaŋ kura din be buku kur’ shɛŋa bikura maa ni sabi ka che n-she laɣim taba zaŋ n-ti bibihi maa.

### Elementary and high school
Shikuru nil, Pillay daa nyɛla ŋun kpe luɣishɛli din yi di ko ka che o yiŋ biɛhigu, ka bɔhim adiini palli ni bali palli. Zaŋ yi bɛ zaɣyino kam biɛhigu ni daa yi di ko ŋɔ, karimbnima daa nyɛla bɛ ni mɔŋ n-di fiila yi siyaasa, ni adiini polo ka so yi zaɣisi, shikuru kpamba nyɛla ban ni labisi.

Pillay daa tuui kpe kootu ni di ni daa niŋ ka o kpe n-ti di shɛhira bɛ ni daa fa o laɣiri pawunsi diba anu.  O ma n-daa ti o lala laɣiri maa ni o zaŋ ti ti o ba, o goli yori. Di ni daa ka kootu maa ŋmaai yɛltɔɣa maa naai, bɛ daa bi labisi laɣiri maa ti o ba maa.

Pillay daa nyɛla ŋun deei nupuɣu pam zaŋ yi o sabbu polo o bilim ni. O daa paai yuun’ pia, Pillay daa sabi lahabali gahindili jɛndi gbaŋ sabila ni deeri tindarigibu din kpɛm gari bɛ mabihi ban nyɛ gbaŋ piɛla shɛm South Africa kootunim’ ni ka di o zaŋ la lahabali shɛŋa o ni wum ba nim mini o karimbanim' sani dama o daa naan ku wum walansi bee n-nyɛ yiko n-karim lababal’ tula. Yuun’ pia-ni-anahi saha, Pillay sabi gbaŋ wuhi kompatiiisa din tu ni South Africa nim dari neen shɛŋa bɛ ni maandi South Africa, ka di nyaaŋa bɛ daa ti o pini zaŋ o sabbu ŋɔ polo. Yuun’ pia-ni-anu saha, Pillay daa sabbi lahabali wuhi paɣaba nuu timbu zaŋ chaŋ bihi wumsibu poli ka Jewish paɣaba laɣingu ti bukunima di zuɣu

### College yuma mini di nyaaŋa
Di ni daa niŋ ka o nyɛ sɔŋsim Indian, o daa karim siɣisi  University of Natal ka deei shɛhirili gbaŋ din nyɛ “BA” yuuni 1963 ni “LLB” yuuni 1965. Ban daa tab’ sɔŋ o n-nyɛ Clairwood niriba, Durban City Council, University maŋmaŋa. Saha shɛli o ni daa be University of Natal, siyaasa daa nyɛli din deei shikuru ŋɔ zaa. Karim duri ŋɔ daa nyɛla din wali wali shikuru bihi ŋɔ galisim zuɣu. Gaŋbu gaŋbu zuŋu, Pillay daa ti bahi yɛli bɛ ni daa bi ti ba sɔŋsim ka di galisi shɛm nti paai bɛ mabihi gbaŋ piɛla shikuru ŋɔ ni. O daa ti laɣim buku ni o mabihi gbaŋ piɛla pishi. Yuuni 1959, South Africa daa zali Univɛsitinim waligibu zaligu din daa che ka univɛsiti shɛŋa din daa pun wali wal’ shɛŋa labi laɣim. Dinzuɣu, Pillay daa bi yuri ka ti bahi yi univɛsiti ŋɔ ni taɣi chaŋ  univɛsiti shɛli din pa gbaŋ piɛla univɛsiti ka baɣiba, Univɛsiti din be Salisbury Island, o yuun’ yini nyaaŋa. Di ni daa niŋ ka  University of Natal niŋdi LLB ŋɔ, University at Salisbury Island ban daa bi niŋdi li. O daa sabi gbaŋ ti South Africa aadalichi minisita ni bɛ che o, ka daa boli bɛ ɔfis ŋɔ ni di ni daa niŋ ka o bi wum shɛli ka daa labi Natal ti bahi ti bahi naai. O daa lahi chaŋ Harvard Law School, ka deei shɛhirili gbaŋ din nyɛ “Master of Laws” yuuni 1982 ni shɛhirili gbaŋ din nyɛ “Doctor of Juridical Science” yuuni 1988. Pillay is the first South African to obtain a doctorate in law from Harvard Law School.

O daa nya la o yidana ŋɔ, Paranjothee “Gaby” Anthony Pillay yuuni 1962, looya so o ni daa ri kontiraaji. Silimin goli January 1965, bɛ daa niŋ amiliya, ka dɔɣi bihipuɣinsi ayi di nyaanŋa.

## Alikaale tuma
Pillay nyɛla ŋun ku o alikaale tuma pam niŋ gu salinim yiko anduniya zaa, ka zaɣisim pam be bibiɛlim din jɛndiri zaŋ kinkamsi bili paɣaba ni fitina paɣaba laɣimbu polo. O daa nyɛla ŋun siɣ’ lohi laɣingu din tuhiri gaŋbu zaŋ yi niŋgbuŋ gbaŋ kom polo, n-zabiri siyaasa niriba ban gba zabiri lala yɛlli ŋɔ zuɣu ka mali yɛltɔɣa bihi tiŋgbani maa zaŋ yi bɛ ni ka biɛhi suŋ zaŋ ti sarikanima ni tibdarigibu din bi tam kanli zuɣu.

### Shadow work
O ni daa  karim siɣisi University of Natal naai, Pillay daa nyɛ soli n-lee looya. Pillay daa bo soli ni o pili alikaale yaɣ'shɛli din nyɛ atoni la bɔhimbu ka di zaya ni shee o mali atoni baŋsim ka mani yuma ayi  pɔi ka naai tooi lee atoni maŋli. O daa tum N.T. Naiker sani, ŋun be African National Congress yuma ayi. Naiker daa nyɛla ŋun be yiŋ sarika ni ka Pillay n-daa nyɛ o ni ni tooi che ka so zani o zaani di shɛhira ti o niriba kootu ni. Yuuni 1967, Pillay daa pahi atoninim ata shɛba bɛ ni daa dihi nuu lee atoninim ka o lahi nyɛ tuuli gbaŋ sabinli ŋun nyɛ paɣa ka o yooi o dahalai alikaale tuma duu Natal Province. O yɛliya ni o daa lahi kala o ni yɛn niŋ shɛm: "Alikaale tuma duu shɛli pala din ni kpuɣi ma dama bɛ yɛliya ni gbaŋ piɛlli tuun’ tumdi so n-kani yɛn deeri zalisi gbaŋ sabinli sani".  Di ni niŋ ka o daa nyɛ gbaŋ sabinli alikaale niri gbaŋ sabila gaŋbu saha, o daa pala bɛ ni ti so soli ni o kpe jaaji duu.

### Zangama tuma

O alikaale tuma yuun’ pishi ayi'ka South Africa, o nyɛla ŋun di  saliya ti ninvuɣu ban zabiri gaŋbu gaŋbu zaŋ chaŋ niŋgbuŋ kom polo ka nyɛ African National Congress niriba, Unity Movement, Black Consciousness Movement, and Azanian People's Organisation. O daa lahi sɔŋ yihi tibdarigibu din bi tam kanli zuɣu  ni biɛhi biɛɣu din be sarikanima duri.  Di ni daa niŋ ka bɛ gbaagi o yidana yuuni 1971 ni zalikpani din nyɛ bibiɛlim zaligu, o daa nyɛ nasara  she successfully tahi yɛltɔɣa ŋɔ kootu din yɛn niŋ ka bɛ bi doli so'shɛli din bi tam kanli zuɣu ni bɛ vihi o.  Yuuni 1973, o daa di nasara zaŋ chaŋ siyaasa niriba ban be sarika Robben Island, ni  Nelson Mandela, tooi nya soli paari looya bima ban be *State v Kader Hassim ni niriba awɔi ban pahi* ni *State v [[Harry Gwala]] niriba awɔi ban pahi*. Di ni daa niŋ ka o tiri alikaale saɣisiɣu, o daabihi daa yɛli o ni di tu ni mali jaajinim’ ban mi tiŋduya zalisi mini salinima  zaŋ yi bɛ yɛltɔɣa polo. Pillay daa nya soli din nyɛ Harvard-South Africa Scholarship n-chaŋ Harvard University yuuni 1981 n-ti lahi deei baŋsim pahi ka deei shɛhirili gbaŋ din nyɛ “Master of Law”. The Harvard-South Africa Scholarship Program was a foreign exchange program created by anti-apartheid activists on Harvard's campus. Bɛ daa zami ni di yi yɛn niŋ ka shikuru ŋɔ na kuli yɛn mali kpalanzuya ni kompɛni nim’ din niŋdi daabiligu ni South Africa, bɛ n-ti South Africa shikuru bihi soya ka chaŋ shikuru Harvard. O ni daa naai o dahimbu,  o daa siɣisi Harvard alikaale shikuru ka deei shɛhirili gbaŋ din nyɛ dɔɣiyɛ, “Doctorate of Jurisprudence” yuuni 1988. O daa pahi ka bɛ kpa laɣingu din nyɛ saɣisiɣu zaŋ n-ti fitiina ni paai shɛba ka lahi bo bori biɛhigu sheei tiri fitiina ni paai shɛba Di ni niŋ ka o be Women's National Coalition la, o daa pahi o kukoli ka bɛ zali zaligu South Africa zalikpana kundi zaŋ chaŋ so di boli so yoli o niŋgbuŋ kom zuɣu, adiini zuɣu, ni paɣatali bee dotali zuɣu. Yuuni 1992, o daa pahiya ka bɛ kpa paɣaba tiŋduya laɣingu din yuli booni Equality Now.

= International Criminal Tribunal for Rwanda ==
Yuuni 1995, aadalichi minisita Abdullah Omar mini tiŋgbani zuɣulana Mandela daa zaŋ Pillay yuli ti ni ŋuni ka bɛ piigi U.N. Security Council ni jaaji zaŋ n-ti U.N. International Criminal Tribunal for Rwanda (ICTR). Yuuni 1999 mini 2003 sunsuuni, Pillay daa nyɛla ŋun be ICTR, ka bɛ daa piigi o tiŋgbani zuɣulana jaaji. O daa tumla yuma anii, n-ti pahi yuma anahi shɛli o ni daa nyɛ zuɣulana maa. Ŋuni n-daa nyɛ tuuli paɣa ŋun lee jaaji ti tiribunali ŋɔ.  O nyɛla zali yuli o saha ICTR ka bɛ ni ku zaŋ shɛli tam o yɛla n-nyɛ kpaŋmaŋa shɛli o ni daa niŋ zaŋ chaŋ Jean-Paul Akayesu saliya dibu polo, din daa wuhi m-miri paɣa doni ni fitina paɣa ni doo shee nyɛla din ni tooi tahi yɛltɔɣa biɛɣu na. Saha shɛli bɛ ni daa bohiri Pillay bohisi, o daa yɛliya,"saha din gari, mirisi paɣa doni daa nyɛl bɛ ni lihi shɛli ka di nyɛ din saɣindi tobu. Punpoŋɔ, di pa yɛn kpiɣili mi ka di taali titali. Di bori ni ti zaŋla lahabali ti ka sokam baŋ ni miriisi paɣa doni lahi pala tob' buni."

## Kundivihira